open-index/open-wikipedia-markdown huggingface dataset:
சென்னையில் திருவையாறு

**சென்னையில் திருவையாறு** (*Chennaiyil Thiruvaiyaru*) என்பது 2005ஆம் ஆண்டு முதல் தொடர்ச்சியாக நடத்தப்பட்டு வரும் ஓர் இசை விழாவாகும். இது ஒவ்வொரு ஆண்டும் திசம்பர் 18 முதல் 25 வரை சென்னை தேனாம்பேட்டையில் உள்ள காமராசர் அரங்கத்தில் நடைபெறும் எட்டு நாள் கருநாடக இசை விழாவாகும். விழா நடைபெறும் வாரம் முழுவதும் நடைபெறும் நிகழ்வில், கருநாடக,  இந்துசுதானி இசைக்கலைஞர்கள், நடனக் கலைஞர்களின் நிகழ்ச்சிகள், சொற்பொழிவு நிகழ்ச்சிகள் நடத்தப்படுகின்றன.

## வரலாறு
2005ஆம் ஆண்டில், சென்னையில் திருவையாறு என்ற பெயரில் சென்னையில் இந்தியப் பாரம்பரிய இசை விழாவிற்கான ஒரு தளத்தை இலட்சுமண் சுருதி விளம்பரப்படுத்தினார். இந்த விழா, புதிய கலைஞர்கள், புதிய திறமையாளர்கள் தங்கள் இசைத் திறன்களை வெளிப்படுத்த ஒரு வாய்ப்பினை வழங்குகிறது.

## விழா
ஒவ்வொரு ஆண்டும் 500க்கும் மேற்பட்ட கலைஞர்கள் இந்த விழாவில் பங்கேற்கின்றனர். மேலும் இது சுமார் 8 நாட்கள் நடைபெறுகிறது. கருநாடக இசையின் முன்னணி வல்லுநர்கள் சிறந்த இசையமைப்பாளர்கள் தியாகராஜருக்கு அஞ்சலி செலுத்தவும், நிகழ்ச்சிகளை நடத்தவும் முன் வருகிறார்கள். இதை ஆயிரக்கணக்கான பாரம்பரிய இசை இரசிகர்கள் கண்டு களிப்பார்கள்.

இந்தத் திட்டம் ஒவ்வொரு ஆண்டும் 'பாரத ரத்னா' ஆ. ப. ஜெ. அப்துல் கலாம், பத்ம பூசண் கமல்ஹாசன் போன்ற ஆளுமைகளால் தொடங்கி வைக்கப்பட்டுள்ளது. சுமார் 500+ கலைஞர்கள் பங்கேற்று நித்திய பஞ்சரத்ன கிருதியை ஒரே குரலில் வழங்கவும் விரிவான ஏற்பாடுகள் செய்யப்பட்டுள்ளன. இந்த நிகழ்ச்சிக்கு, திருவையாறு தியாகராஜர் ஆராதனை மண்டபத்தின் பிரதியாக மேடை ஏற்பாடு செய்யப்படுகிறது. கீர்த்திகளின் அச்சிடப்பட்ட பிரதிகள் பார்வையாளர்களின் உறுப்பினர்களுக்கு விநியோகிக்கப்படும், அவர்கள் குழுப்பாடலின் போது சேரலாம்.

சென்னையில் உள்ள இசை நிகழ்ச்சி அமைப்பாளர்களான இலட்சுமண் சுருதி இந்த நிகழ்வை நடத்துகின்றனர்.

## உணவுத் திருவிழா
இதே வளாகத்தில் இசை விழாவுடன் உணவுத் திருவிழாவும் ஏற்பாடு செய்யப்படுகிறது. இந்த உணவுத் திருவிழாவில் புதுமையான, கருத்து சார்ந்த உணவுக் கடைகள், அயல்நாட்டு உணவு வகைகள், போட்டிகள், காய்கறி செதுக்குதல், பனி செதுக்குதல், கரிம, உயிரி உணவுக் கடைகள், முன்னணிச் சமையல்காரர்களின் சமையல் கண்காட்சிகள் ஆகியவை அடங்கும்.

## அங்கீகாரமும் பங்களிப்புகளும்
* இசையாழ்வார்: சென்னையில் திருவையாறு, 2014 முதல் கர்நாடக இசைத் துறையில் பங்களித்தவர்களை அங்கீகரித்து "இசையாழ்வார்" என்ற பட்டத்தை வழங்கி கௌரவித்து வருகிறது. 2014ஆம் ஆண்டில், சென்னையில் திருவையாற்றிலிருந்து இசையாழ்வார் விருதைப் பெற்ற முதல் நபர் திருவிழா ஜெயசங்கர் ஆவார்.
* 2015ஆம் ஆண்டில், வயலின் வித்துவான் பத்மசிறீ அ. கன்னியாகுமாரிக்கு, வாழ்நாள் சாதனை மற்றும் பாரம்பரிய இசைக்கான பங்களிப்புக்காக பி. சுசீலா அவர்களால் இசையாழ்வார் பட்டமும், தங்கப் பதக்கமும் வழங்கப்பட்டது.

## மேலும் காண்க

* இந்திய பாரம்பரிய இசை விழாக்களின் பட்டியல்

## மேற்கோள்கள்

பகுப்பு:தமிழர் விழாக்கள்
பகுப்பு:சென்னை பண்பாடு
கன்னித்தீவு (2023)

***கன்னித்தீவு*** (Kannitheevu;) என்பது சுந்தர் பாலு இயக்கி தயாரித்து 2023-ஆம் ஆண்டு வெளியான இந்தியத் தமிழ் மொழி பெண் நண்பர் திரைப்படமாகும். இப்படத்தில் வரலட்சுமி சரத்குமார், சுபிக்சா கிருஷ்ணன், ஐஸ்வர்யா தத்தா, ஆஷ்னா சவேரி ஆகியோர் முக்கிய வேடங்களில் நடித்துள்ளனர். இராசேந்திரன், சூப்பர் சுப்பராயன், ஜே. லிவிங்ஸ்டன் ஆகியோர் துணை வேடங்களில் நடித்துள்ளனர். இந்தப் படம் அனைத்துலக பெண்கள் நாளன்று மார்ச் 8, 2023 அன்று கலர்சு தமிழ் வழியாக நேரடித் தொலைக்காட்சி பிரீமியரில் வெளியிடப்பட்டது.

வெளியீட்டிற்கு முன்பு, இந்தப் படம் தமிழ் சினிமாவில் "அரிய பெண் நட்பு படம்" என்று விவரிக்கப்பட்டது.

## நடிகர்கள்

## தயாரிப்பு
படத்தின் தயாரிப்பு சனவரி 2019-இல் தொடங்கியது. சுந்தர் பாலு தனது முதல் படமான *கர்ஜனை* தாமதமான பிறகு, தனது இரண்டாவது திரைப்படத்தை இயக்கி தயாரிப்பதாக அறிவித்தார். நடிகைகள் வரலட்சுமி சரத்குமார், ஐஸ்வர்யா தத்தா, ஆஷ்னா சவேரி, சுபிக்ஷா கிருஷ்ணன் ஆகியோர் முக்கிய வேடத்தில் நடித்துள்ள இந்தப் படத்தில், வட சென்னையில் உள்ள ஒரு வீட்டுவசதி வாரிய குடியிருப்பில் வசித்து, இறுதியில் ஊழல் நிறைந்த அரசியல்வாதிகளுடன் மோதும் நான்கு பெண்களை மையமாகக் கொண்ட கதை இது என்று பாலு குறிப்பிட்டார். 2019-ஆம் ஆண்டின் தொடக்கத்தில், ஒரு முதலை சம்பந்தப்பட்ட சண்டைக் காட்சியைச் சண்டை இயக்குநர் சிவா கருத்தாக்கம் செய்தார்.

பெருந்த் தொற்றுநோயின் விளைவாக, தயாரிப்பு பாதிக்கப்பட்டு 2021-இல் முடிக்கப்பட்டன. தெலுங்கு நடிகர்கள் நடித்த படத்தின் பல காட்சிகள் தெலுங்கில் படமாக்கப்பட்டன. இந்தப் படத்தின் தூண்டோட்டக் காட்சி செப்டம்பர் 2021-இல் வெளியிடப்பட்டது. இதன் ஒலிநாடா வெளியீட்டு விழா மே 2022-இல் நடைபெற்றது.

## இசைத்தட்டு
ஒலிப்பதிவினை ஆர். எஸ். ராஜ்பிரதாப் மேற்கொண்டார்.

* போரடி வா - ஆர். எஸ்.ராஜ்பிரதாப், சுபிக்ஷா, ஐஸ்வர்யா தத்தா
* ஏதேதோ நினைவுகளே - சுப்ரஜா ஸ்ரீராம்
* யார் யார் - சரண்யா கோபிநாத்

## வெளியீடு
பல வருடங்களாக வெளியிடப்படாமல் இருந்த பிறகு, அனைத்துலக பெண்கள் நாளான மார்ச் 8, 2023 அன்று நேரடித் தொலைக்காட்சி பிரீமியருக்கு கலர்சு தமிழ் இந்தத் திரைப்படத்தைத் தேர்ந்தெடுத்தது. *கன்னித்தீவு* திரைப்படம் திரையிடப்பட்டவுடன் ”நேரடியாகப் பார்வையாளர்களை அவர்களின் வீட்டிலேயே சென்றடையும் என்பதில் மகிழ்ச்சி" என்று இயக்குநர் சுந்தர் பாலு குறிப்பிட்டார்.

## மேற்கோள்கள்

## வெளி இணைப்புகள்

* 
பகுப்பு:2023 திரைப்படங்கள்
மாலியேக்கல் மாரியும்மா

**மாலியேக்கல் மாரியும்மா** (*Maliyekkal Mariyumma*) இந்தியாவின் கேரள மாநிலத்தைச் சேர்ந்த சமூக சீர்திருத்தவாதி ஆவார். மாரியும்மா மாயனாலி என்ற பெயராலும் அறியப்படுகிறார். 1925 ஆம் ஆண்டு இவர் பிறந்தார். கேரளாவில் பெண்களின் முன்னேற்ற வரலாற்றில் முக்கியமான ஈடுபட்ட  அளுமைகளில் ஒருவராகக் கருதப்படுகிறார். வடக்கு கேரளாவில் ஆங்கிலக் கல்வியைப் பெற்ற முதல் இசுலாமியப் பெண்மணி மாலியேக்கல் மாரியும்மா என்பது இவருடைய சிறப்பாகும். இவரது காலத்தில் இசுலாமிய ம் சமூகம் பொதுக் கல்விக்குத் திரும்பிக் கொண்டிருந்தபோது, தலச்சேரி மாலியேக்கல் குடும்பத்தைச் சேர்ந்த மரியும்மா, ஓர் ஆங்கிலவழிப் பள்ளியில் சேர்ந்து ஐந்தாவது வகுப்பில் தேர்ச்சி பெற்றார். இது தற்போதைய பத்தாம் வகுப்பிற்கு சமம் ஆகும். இங்குதான் மாரியும்மா ஆங்கிலம் கற்றார். மகளிர் சங்கத்தை உருவாக்கியதற்காகவும் அறியப்பட்ட இவர், இந்தியாவில் இன்னும் தொடர்ந்து இருக்கும் வரதட்சணை முறைக்கு எதிராகப் போராடினார்.

## வாழ்க்கை
1925 ஆம் ஆண்டில் மஞ்சுமா மற்றும் இசுலாமிய சமூகத் தலைவரான ஓ. வி. அப்துல்லா தம்பதியருக்கு  மகளாக மாலியேக்கல் மரியம்மா பிறந்தார். இவரின் தந்தை ஓ. வி. அப்துல்லா ஆறு மொழிகளில் பேசும் வல்லமை கொண்டவராவார். இவரது பெற்றோர் பிரித்தானிய இந்தியாவின் முசுலிம்களால் உதுமானிய கலீபகத்தைப் பாதுகாப்பதற்காக நடத்தப்பட்ட கிலாபத் இயக்கத்தில் பங்கேற்றனர். இசுலாமியப் பெண்கள் கல்வித் துறையில் மிகவும் பின்தங்கியிருந்த அக்காலத்தில் இவர் ஓர் ஆங்கிலவழிப் பள்ளியில் ஆங்கிலம் படித்தார். மாலியேக்கல் மாரியும்மா 1938 ஆம் ஆண்டில் மங்களூரில் கிறித்துவ கன்னிகையர்களால் நடத்தப்படும் தலச்சேரி தூயநெஞ்சப்  பள்ளியில் சேர்ந்தார். இப்பள்ளியில் ஐந்தாம் வகுப்பு வரை படித்தார். இது தற்காலத்திய பத்தம் வகுப்பிற்கு இணையான படிப்பாகும். பள்ளியில் அப்போது படித்துக் கொண்டிருந்த 200 மாணவர்களில் இவர் மட்டுமே ஒரே இசுலாமியப் பெண் ஆவார்.  1943 ஆம் ஆண்டில் திருமணம் நடக்கும் வரை இவர் பள்ளிக்குச் சென்றார். பின்னர், இவர் கர்ப்பமாக இருந்தபோது, வீட்டில் இருந்தபடியே படிக்கத் தொடங்கினார். மேலும் சமூக நடவடிக்கைகளில் தீவிரமாக ஈடுபட்டார். மரியும்மா ஆங்கிலத்தில் பேசுவதற்கும் பெயர் பெற்றவராகத் திகழ்ந்தார். சிந்தனையில் முற்போக்கான கருத்துக்களைக் கொண்டிருந்த மரியும்மா, பெண்களின், குறிப்பாக இசுலாமியச் சமூகத்தின் பெண்கள் மேம்பாட்டிற்காக சில முக்கியமான முன்னெடுப்புகளைச் செய்தார். மரியும்மா தலைமையில் நிறுவப்பட்ட மகளிர் சங்கம் பெண்களின் மேம்பாட்டிற்காக செயல்பட்டது. தனது இறுதி நாட்களில், மரியும்மா தி இந்து என்ற ஆங்கில செய்தித்தாளைப் படித்தார்.

1930 ஆம் ஆண்டுகளில் ஆங்கிலம் கற்க முடிவு செய்து, சமூகத்தில் உள்ள மரபுவழிப் பிரிவினரைத் துணிச்சலுடன் எதிர்த்த மாளியேக்கல் மரியும்மா, வயது தொடர்பான பிரச்சினைகள் காரணமாக கண்ணூர் மாவட்டத்தில் உள்ள தலசேரியில் 97 வயதில் காலமானார்.

## மேற்கோள்கள்

பகுப்பு:1925 பிறப்புகள்
பகுப்பு:2022 இறப்புகள்
பகுப்பு:கேரள மக்கள்
பகுப்பு:சமூக சேவகர்கள்
சத்தீசு பிரதான்

**சத்தீசு பிரதான்** (*Satish Pradhan*) இந்தியாவின் மகாராட்டிரம் மாநிலத்தைச் சேர்ந்த ஓர் அரசியல்வாதி ஆவார். சிவ சேனா என்ற அரசியல் கட்சியின் உறுப்பினராவார். 

## ஆரம்பகால வாழ்க்கை

சத்தீசு பிரதான் 1940 ஆம் ஆண்டு ஆகத்து மாதம் 29 ஆம் நாளன்று பிறந்தார். 

## அரசியல் வாழ்க்கை

அரசியல்வாதியான இவர் ஆரம்ப நாட்களில் மகாராட்டிர மாநிலத்தில் உள்ள தானே நகரில் சிவ சேனா என்ற அரசியல் கட்சியை நிறுவுவதில் முக்கியப் பங்கு வகித்தார். 1974 ஆம் ஆண்டு முதல் 1981 ஆம் ஆண்டு வரை தானே நகரத்தின் முதல் நகரத் தந்தையாக இருந்தார். பின்னர், 1986 ஆம் ஆண்டு முதல் 1987 ஆம் ஆண்டு வரை, மீண்டும் தானே நகரில் நகரத் தந்தையாகப் பணியாற்றினார். மகாராட்டிர மாநிலத்திலிருந்து தேர்ந்தெடுக்கப்பட்டு நாடாளுமன்ற மாநிலங்களவை உறுப்பினராக இரண்டு முறை பணியாற்றினார். முதலில் 1992 ஆம் ஆண்டு சூலை மாதம் 5 முதல் 1998 ஆம் ஆண்டு சூலை மாதம் 4 வரையும் மற்றும் இரண்டாவது முறையாக 1998 ஆம் ஆண்டு சூலை 5 முதல் 2024 ஆம் ஆண்டு இறக்கும் வரையும் இருந்தார். சிவ சேனா கட்சியின் நாடாளுமன்ற மாநிலங்களவைத் தலைவராகவும் பணியாற்றினார்.

## இறப்பு

சத்தீசு பிரதான் 2024-ஆம் ஆண்டு திசம்பர் மாதம் 29 ஆம் நாள் தனது 84 ஆவது வயதில் காலமானார்.

## மேற்கோள்கள்

பகுப்பு:2024 இறப்புகள்
பகுப்பு:1940 பிறப்புகள்
பகுப்பு:இந்திய அரசியல்வாதிகள்
பகுப்பு:மகாராட்டிர அரசியல்வாதிகள்
பகுப்பு:மாநிலங்களவை உறுப்பினர்கள்
முலுந்த் சட்டமன்றத் தொகுதி

**முலுந்த் சட்டமன்றத் தொகுதி** (*Mulund Assembly Constituency*) என்பது மேற்கு இந்தியாவின்  மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது வடக்கு மும்பை மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது மும்பை புறநகர் மாவட்டத்தில் அமைந்துள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

## வெளி இணைப்புகள்
இந்திய தேர்தல் ஆணையம்

பகுப்பு:மகாராட்டிர சட்டமன்றத் தொகுதிகள்
மகாதிர் ஐலெசெலசி

**மகாதிர் ஐலெசெலசி தாடீசு** (*Maheder Haileselassie Tadese*) (பிறப்பு 1990) எத்தியோப்பியாவைச் சேர்ந்த ஓர் கலைஞரும் , புகைப்படக் கலைஞரும் ஆவார். இவர் காலநிலை முன்னோடியாகக் கருதப்படுகிறார். இவர் 2023 இல் சமகால ஆப்பிரிக்க புகைப்படப் பரிசை வென்றார். மேலும் 2024 ஆம் ஆண்டில் பிபிசியின் உதெவேகம் அளிக்கும் 100 பெண்களில் ஒருவராகத் தேர்ந்தெடுக்கப்பட்டார்.

## வாழ்க்கை
மகாதிர். 1990 இல் அடிஸ் அபாபாவில் பிறந்து வளர்ந்தார். பல்கலைக்கழகத்தில் குடிசார் பொறியியல் படித்துக் கொண்டிருந்தபோது  இறுதி ஆண்டில் தனது பிளாக்பெர்ரி செல்லிடத் தொலைபேசியில் தனது நண்பர்களின் புகைப்படங்களை எடுத்தபோது இவருக்கு  புகைப்படம் எடுப்பதில் ஆர்வம் ஏற்பட்டது. அடுத்த ஆண்டில் இவர் ஒரு ஐ-போனில் புகைப்படங்கள் எடுக்க ஆரம்பித்தார். 2013 முதல் முழுநேர புகைப்படக் கலைஞராக தன்னை நிலைநிறுத்திக் கொண்டார்.

எத்தியோப்பியாவில் இளம் புகைப்படக் கலைஞர்களை ஊக்குவிப்பதற்காக இவர் புகைப்பட மையத்தை நடத்துகிறார். காலனித்துவத்தின் விளைவை ஆவணப்படுத்த முயற்சித்த புகைப்படக் கலைஞர் மகேஷ் சாந்தராமின் பணியை இவர் விமர்சித்துள்ளார். பார்வையாளர்களின் மகிழ்ச்சிக்காக அவர் தோற்றங்களை உருவாக்குகிறார் என்று மகாதிர் கருதுவதால் அவரது படைப்புகள் சிக்கலானவை என்று கருதுகிறார். இது ஒரு காலனித்துவ பார்வை என்று மகாதிர் நினைக்கிறார். பெண்கள் மேற்கத்திய பார்வையாளர்களை கவர்ந்திழுக்க தேவையில்லாமல் நிர்வாணமாக படம் பிடிக்கப்படுவதாக குற்றம் சாட்டுகிறார்.

மகாதிர் ஐலெசெலசி 2023 இல் சமகால ஆப்பிரிக்க புகைப்படப் பரிசை வென்றார். இவருடன் சேர்ந்து நான்கு புகைப்படக் கலைஞர்கள் *நதியா எட்வின்*, *யாஸ்மின் ஃபோர்டே*, *கார்லோஸ் இடுன்-தவியா* மற்றும் *லியோனார்ட் போங்கோ* ஆகியோருக்கும் இப்பரிசி வழங்கப்பட்டது.

## புகைப்படக் கண்காட்சிகள்
இவரது ஆப்பிரிக்க புகைப்படக் கண்காட்சிகளின் 14வது இருபதாண்டு விழா, "குமா, லா பரோல்" (குமா, வார்த்தை) என்ற கருப்பொருளை எடுத்துக்கொள்கிறது. *இலாசானா இகோ டியாரா*, *நாடின் ஹூங்க்பாட்டின்*, *மாந்தியா டியாவாரா*, *சௌஃபியான் எர்-ரஹூய்*, *ஒயிண்டமோலா ஃபெய்த்ஃபுல்* மற்றும் *பேட்ரிக் முடேகெரேசா* ஆகியோர் அடங்கிய கலைஞர்கள் குழுவுடன் சேர்ந்து இவரும் தனது புகைப்படங்களைக் காட்சிப்ப்டுத்தினார்.

## பிபிசியின் விருது
2024 ஆம் ஆண்டில் பிபிசியின் 100 ஊக்கமளிக்கும் பெண்களில் ஒருவராக இவர் தேர்ந்தெடுக்கப்பட்டார். 2024 ஆம் ஆண்டில் இளம் பெண்கள் மீது காலநிலை மாற்றத்தின் விளைவை இவர் ஆவணப்படுத்தும் பணி காரணமாக பிபிசி மற்றும் தி கார்டியன் ஆகிய ஊடகங்களின் கவனத்தை ஈர்த்தார். சோமாலியாவில் சிறுவர் திருமணம் விகிதம் இரு மடங்கிற்கும் அதிகமாக இருந்தது. ஏனெனில் குடும்பங்கள் உணவு மற்றும் தண்ணீர் பற்றாக்குறையை சமாளிக்க முயற்சிக்கின்றன. இவரது புகைப்படங்கள் அத்தைகைய சிறுமிகளைக் காட்டுகின்றன. மேலும் அவை நிலப்பரப்பில் வறட்சியின் தாக்கத்தை ஆவணப்படுத்துகின்றன.

## மேற்கோள்கள்

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:புகைப்படக் கலைஞர்கள்
குசுமந்தி மர முகமூடி

**குசுமந்தி மர முகமூடி** (*Wooden Mask of Kushmandi*), **குசுமாண்டி முகமூடி** அல்லது **கோமிரா நடன முகமூடி** என்றும், உள்ளூரில் **முகா** என்றும் அழைக்கப்படுவது இந்திய மாநிலமான மேற்கு வங்காளத்தில் உள்ள தெற்கு தினாஜ்பூரின் குசுமாண்டியின் பாரம்பரிய கலாச்சார பாரம்பரியமாகும். இது உள்ளூர் சமூகத்தினர் நிகழ்ச்சியின் போது அணியும் ஒரு சடங்கு சார்ந்த நடன வடிவ முகமூடியாகும். இது நல்ல சக்திகளை அறிமுகப்படுத்தவும், கிராமங்களிலிருந்து தீய சக்திகளை விரட்டவும் பயன்படுகிறது.

## தயாரிப்பு
மேற்கு வங்காளத்தில் உள்ள தெற்கு தினாஜ்பூரின் சிறு கிராமம் குசுமாண்டி. இங்கு இந்த முகமூடி தயாரிக்கப்பட்டதால் இப்பெயர் பெற்றது. திறமைவாய்ந்த கலைஞர்களால் ஒற்றை மரப் பலகையில் இந்த முகமூடி செய்யப்படுகிறது. இதற்கு மாகோனி, மாமரம் மரங்கள் பயன்படுத்தப்படுகிறது. ஈர்க்கும் வர்ணம் பல வடிவங்களில் பூசப்பட்டுத் தயாரிக்கப்படும் முகமூடியானது அணிபவரின் முகத்தினை முழுவதுமாக மறைக்கும் அளவில் தயாரிக்கப்படுகிறது. பார்வையாளர்களைக் கவரும் வண்ணம் இறகு, ஓடுகள் கொண்டு அலங்கரிக்கப்படுகிறது. 
 
## புவிசார் குறியீடு
குசுமாண்டியின் மர முகமூடி 2018ஆம் ஆண்டில் புவிசார் குறியீடு  குறிச்சொல்லுடன் அங்கீகாரம் பெற்றது.

## மேலும் காண்க
* சாவ் முகமூடி
* மேற்கு வங்கத்தின் முகமூடிகள்

## மேற்கோள்கள்

பகுப்பு:மேற்கு வங்கத்தின் நாட்டுப்புற நடனங்கள்
பகுப்பு:நாட்டுப்புறக் கலைகள்
பகுப்பு:நாட்டுப்புறவியல்
பகுப்பு:மேற்கு வங்கத்தின் பண்பாடு
சில்சிலா ஆச்சார்யா

**சில்சிலா ஆச்சார்யா** (*Shilshila Acharya*) நேபாளத்தைச் சேர்ந்த நெகிழி மறுசுழற்சியை அதிகரிப்பதற்கான வெற்றிகரமான பிரச்சாரங்களுக்கு தலைமை தாங்கிய நேபாளச் சுற்றுச்சூழல் விஞ்ஞானி ஆவார். இவர் தனது நாட்டின் நெகிழிப் பைகளின் பயன்பாட்டைக் குறைத்துள்ளார். மேலும் மலையேறுபவர்களால் கைவிடப்பட்ட குப்பைகளை மீட்டெடுத்துள்ளார். 2024 ஆம் ஆண்டில் பிபிசியின் உத்வேகமளிக்கும் 100 பெண்களின் பட்டியலில் இவர் இடம்பிடித்துள்ளார்.

## வாழ்க்கை
சில்சிலா ஆச்சார்யா, நேபாளத்தின் பாக்லுங்கில் பிறந்தார். இளநிலை மருத்துவம் மற்றும் அறுவையியலில் பட்டம் பெற்றார். நிதி நிலைமை அவ்வளவு எளிதாக இல்லாவிட்டாலும், சுற்றுச்சூழல் அறிவியல் படிக்க விரும்புவதாக தன் குடும்பத்தினரை வற்புறுத்தினார். சுற்றுச்சூழல் அறிவியலுக்கு உதவித்தொகை இல்லாததால் காத்மாண்டு பல்கலைக்கழகத்தில் தனது கல்விக்கு இவர் பணம் செலுத்த வேண்டியிருந்தது. பட்டம் பெற்ற பிறகு, நேபாளம் மற்றும் நோர்வே அரசாங்கத்தின் ஆதரவுடன் நோர்வே சென்றார். இவர் திரிபுவன் பல்கலைக்கழகம் மற்றும் பெர்கன் பல்கலைக்கழகத்தில் பல்லுயிர் மற்றும் சுற்றுச்சூழல் அறிவியலைப் படித்தார். மேலும் இத்துறையில் முதுகலைப் பட்டமும் பெற்றார்.

ஆரம்பகாலத்தில் நேபாள நெடுஞ்சாலையில் மரங்கள் நடப்பட வேண்டும் என்று பிரசாரம் செய்தார்.

## பிரச்சாரம்
2014 ஆம் ஆண்டில், நேபாளத்தில் நெகிழிப் பைகளின் பயன்பாட்டைக் குறைப்பதற்கான ஒரு நடவடிக்கையைத் தொடங்கியதால் இமயமலை காலநிலை முன்முயற்சியில் சேர்ந்தார். இவரது குழு வெளிநாடுகளுக்கு கடத்தப்படும் சிறுமிகளின் எண்ணிக்கையைக் குறைக்க விரும்பியது. ஒருமுறை பயன்படுத்தி தூக்கி எறியும் நெகிழிப் பைகளுக்குப் பதிலாக துணிப் பைகளைப் பயன்படுத்துவதை ஊக்குவிப்பதற்காக, இவரது குழு, ஒரு பெரிய பல்பொருள் அங்காடிச் சங்கிலியான பட்-பத்தேனி சூப்பர் மார்க்கெட் என்ற வணிக நிறுவனத்துடன்  ஒரு கூட்டுறவில் இணைந்தது. துணிப் பைகள் மிகவும் பிரபலமாக இருந்தன. மக்கள் அவற்றை வாங்கினார்கள். ஆனால் அவர்கள் அவற்றைப் பயன்படுத்தவில்லை. மக்களை ஈர்க்கக்கூடிய ஒரு புதிய வழியைக் கண்டுபிடிக்க குழு முயன்றது. இவர்களின்  "நெகிழிப் பை வேண்டாம் நன்றி, நான் என் சொந்த பையை எடுத்துச் செல்கிறேன்" என்பதுதான் இவர்களின் புதிய பிரச்சாரமாக இருந்தது. இது மக்களின் நடத்தையை மாற்றியது. இது நேபாள அரசாங்கத்தை காத்மாண்டுவில் நெகிழிப் பைகள் பயன்படுத்துவதை தடை செய்ய வழிவகுத்தது.

2018 ஆம் ஆண்டில் இயற்கைக்கான உலகளாவிய நிதியம் அதன் 25 வது ஆண்டு விழாவை நேபாளத்தில் கொண்டாடியது. மேலும் நிதியம் தங்கள் பாதுகாப்பு விருதுகளை மறுசீரமைக்க முடிவு செய்தது. இமயமலை காலநிலை முன்முயற்சியின் தலைமை நிர்வாக அதிகாரியாக பணியாற்றியதற்காக தனிநபர்களுக்கு வழங்கப்பட்ட அவர்களின் விருதுகளில் ஒன்றை சில்சிலா ஆச்சார்யா பெற்றார்.

2019 ஆம் ஆண்டில் மலையேறுபவர்களைச் சந்திப்பதன் மூலம் இமயமலையில் எஞ்சியிருக்கும் பெரிய அளவிலான கழிவுகளைக் குறைப்பதற்கான பிரச்சாரத்தில் சிசிலா ஈடுபட்டார். இவரது பிரச்சாரத்தின் விளைவாக கிட்டத்தட்ட 120 டன் குப்பைகள் அகற்றப்பட்டன.

2024 ஆம் ஆண்டில் பிபிசியின் உத்வேகமளிக்கும் 100 பெண்களின் பட்டியலில் சேர இவர் தேர்ந்தெடுக்கப்பட்டார்.

## மேற்கோள்கள்

பகுப்பு:நேபாளத் தொழிலதிபர்கள்
பகுப்பு:வாழும் மக்கள்
பந்தப் மேற்கு சட்டமன்றத் தொகுதி

**பந்தப் மேற்கு சட்டமன்றத் தொகுதி** (Bhandup West Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது மும்பை புறநகர் மாவட்டத்தில் அமைந்துள்ள 26 சட்டமன்றத் தொகுதிகளில் ஒன்றாகும்.  இது வடகிழக்கு மும்பை மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

## வெளியிணைப்புகள்
இந்திய தேர்தல் ஆணையம்
பகுப்பு:மகாராட்டிர சட்டமன்றத் தொகுதிகள்
எனாஸ் அல்-குல்

**எனாஸ் அல்-கோல்** (*Enas Al-Ghoul*) காசாக்கரை கிராமப்புற மேம்பாடு மற்றும் சுற்றுச்சூழல் முயற்சிகளில் நிபுணத்துவம் பெற்ற ஓர் பலத்தீனிய வேளாண் பொறியியலாளர் ஆவார். கழிவுப்பொருட்களை மறுசுழற்சி செய்வதில் கவனம் செலுத்தும் திட்டங்களை உருவாக்குவது மற்றும் மனிதாபிமான நெருக்கடிகளின் போது நீர் மற்றும் எரிசக்தி சவால்களை எதிர்கொள்ள சூரிய மின்னாற்றலால் இயங்கும் சாதனங்களை உருவாக்குவது ஆகியவை இவரது பணிகளில் அடங்கும். இவர் சமூகப் பட்டறைகள் மற்றும் பயிற்சி அமர்வுகள் மூலம் சுற்றுச்சூழல் விழிப்புணர்வு மற்றும் மீளுருவாக்கம் ஆகியவற்றை இவர் ஊக்குவித்தார்

## தொழில் வாழ்க்கை
2020 ஆம் ஆண்டில், எனாஸ் அல்-கோல் துணி, தோல், மரம் மற்றும் உலோகம் போன்ற மீளுருவாக்கக் கழிவுப் பொருட்களை மையமாகக் கொண்டு "இப்ரா வா சினாரா" (ஊசி மற்றும் நூல்) என்ற திட்டத்தை தொடங்கினார். இந்தத் திட்டத்தில் கேள்விக் குறைபாடு உள்ள இருவர் உட்பட ஐந்து பெண்கள் பணிபுரிந்தனர். இது ஆடை, பைகள் மற்றும் தளபாடங்கள் போன்ற பொருட்களை உற்பத்தி செய்தது. இந்த முயற்சி காசா பகுதியில் மிகவும் பரவலான கழிவு வகைகளாக துணி மற்றும் தோல் கழிவுகளை எடுத்துக்காட்டும் இவரது ஆராய்ச்சியை அடிப்படையாகக் கொண்டது. சமூகப் பட்டறைகள் மற்றும் பயிற்சி அமர்வுகள் மூலம் சுற்றுச்சூழல் விழிப்புணர்வு மற்றும் மீளுருவாக்கம் ஆகியவற்றை இவர் ஊக்குவித்தார்.

2023 ஆம் ஆண்டில், கிராமப்புறங்களில் உள்ள பெண்களை இலக்காகக் கொண்ட கூடுதல் பயிற்சித் திட்டங்கள் மற்றும் சமூகக் கூட்டங்களை அறிமுகப்படுத்துவதன் மூலம் தனது மீளுருவாக்க முயற்சிகளை விரிவுபடுத்தினார். இந்தப் பயிலரங்குகளில் பங்கேற்பாளர்களுக்கு மறுசுழற்சி நுட்பங்கள் மற்றும் அதனுடன் தொடர்புடைய சுற்றுச்சூழல் நன்மைகள் குறித்து கற்பிக்கப்பட்டது. காசாவில் மட்டுப்படுத்தப்பட்ட மின்சாரம் கிடைப்பது போன்ற சவால்களை இவர் எதிர்கொண்டார். இதனால் தொடர்ந்து மின்சாரம் கிடைக்கும் நேரங்களில் மட்டுமே இவர் பணி புரிய வேண்டிய கட்டாயம் ஏற்பட்டது.

அக்டோபர் 2023 இல் காசாவில் ஏற்பட்ட மோதலைத் தொடர்ந்து, மரம், கண்ணாடி மற்றும் தார்பாலின் போன்ற எளிய பொருட்களைப் பயன்படுத்தி சூரிய சக்தியில் இயங்கும் உப்புநீக்கும் சாதனத்தை எனாஸ் அல்-கோல் உருவாக்கினார். கான் யூனிசில் உள்கட்டமைப்பு அழிக்கப்பட்டதால் ஏற்பட்ட சுத்தமான நீர் பற்றாக்குறையை நிவர்த்தி செய்து, கடல் நீரை குடி நீராக மாற்றுவதற்காக இந்த சாதனம் வடிவமைக்கப்பட்டுள்ளது. இவர் சூரிய சக்தியில் இயங்கும் சமையல் பத்திரத்தை உருவாக்கினார். மேலும் இடம்பெயர்ந்த நபர்களுக்கு உதவ மீளுருவாக்கம் செய்யப்பட்ட பொருட்களிலிருந்து பொருட்களை தொடர்ந்து தயாரித்தார். டிசம்பர் 2024 இல், பிபிசியின் உத்வேகமளிக்கும் 100 பெண்களின் பட்டில் இடம் பிடித்தார்.

## மேற்கோள்கள்

பகுப்பு:வாழும் மக்கள்
பகுப்பு:வேளாண் அறிவியலாளர்கள்
அமீதா பானு

**அமீதா பானு** (Hamida Banu) (1959 அல்லது 1960 – 7 டிசம்பர் 2024) ஓர் இந்தியத் தடகள வீரர் ஆவார். 1982-ஆம் ஆண்டு நடைபெற்ற ஆசிய விளையாட்டுப் போட்டிகளில்  4 × 400 மீ தொடரோட்டம் இடைமாற்றீடு பிரிவில் வெள்ளிப் பதக்கம் வென்றார். அமீதா பானு 2024 ஆம் ஆண்டு திசம்பர் மாதம் 07 ஆம் நாள் அன்று தனது 64 ஆவது வயதில் இராசத்தான் மாநிலத்தில் உதய்பூரில் உள்ள ஒரு மருத்துவமனையில் காலமானார்.

## மேற்கோள்கள்

பகுப்பு:இருபதாம் நூற்றாண்டு பிறப்புகள்
பகுப்பு:2024 இறப்புகள்
பகுப்பு:இந்தியப் பெண் குறுந்தொடரோட்ட வீரர்கள்
திருவாரூர் உலா

**திருவாரூர் உலா** என்பது தமிழ்நாட்டில் திருவாரூரில் வீற்றிருக்கும் தியாகராசப் பெருமானின் சிறப்பைக் கூறும் ஒரு சிற்றிலக்கிய நூலாகும். இது அந்தகக் கவி வீரராகவ முதலியாரால் எழுதப்பட்டது.

## நூலின் சிறப்பு
 
திருவாரூர்ப் பெருமானின் திருவிளையாடல், திருவாரூரின் இயற்கை அழகு, விழாக்கள், மக்களின் வாழ்க்கை முறை என திருவாரூர் வரலாறு பற்றிய செய்திகளை இந்நூல் கூறுகிறது. பேதை, பெதும்பை, மங்கை, மடந்தை, அரிவை, தெரிவை, பேரிளம்பெண் எனும் ஏழு பருவத்துப் பெண்களும் தியாகராசப் பெருமானைக் கண்டு காதல் கொண்டு மயங்கி நிற்கும் சிறப்பினை கலிவெண்பாப் பாட்டினால் எடுத்துரைப்பதாக இந்நூல் அமைகிறது. மடக்கு, சிலேடை ஆகிய சொல்லணிகளும், தொனிப் பொருள்கள் போன்ற சிறப்புக்களும் உடையது.

## பத்திரிகை வெளியீடு
தமிழ்த் தாத்தா உ. வே. சாமிநாத ஐயர் மதுரைத் தமிழ்ச் சங்கத்தின் மூலமாக வெளிவந்து கொண்டிருந்த செந்தமிழ்ப் பத்திரிகையில் திருவாரூர் உலாவை ஒவ்வொரு மாதமும் ஒவ்வொரு பகுதியாக வெளிவரச் செய்தார். 1905-ஆம் ஆண்டு நிறைவு பகுதி வெளியானது. 

## மேற்கோள்கள்

பகுப்பு:உலா (இலக்கியம்)
ஏ. சார்லசு

**ஏ. சார்லசு** (*A. Charles*) என்பவர் இந்திய தேசிய காங்கிரசைச் சேர்ந்த திருவனந்தபுரம் மக்களவைத் தொகுதியின் முன்னாள் உறுப்பினர் ஆவார். இவர் 1984, 1989, 1991 ஆண்டுகளில் நடைபெற்ற இந்தியப் பொதுத் தேர்தல்களில் போட்டியிட்டு தொடர்ந்து மூன்று முறை வெற்றி பெற்று நாடாளுமன்ற மக்களவை உறுப்பினராக இருந்துள்ளார். முன்னாள் அரசு ஊழியரான இவர், தென்னிந்திய திருச்சபையின் தெற்கு கேரளா டயோசிஸின் கல்வி மற்றும் நலச் சங்கங்களில் முழு ஈடுபாட்டுடன் செயல்பட்டார். கருணாகரன் வழிகாட்டுதலின் பேரில் கேரள அரசுப் பணியாளர் தேர்வாணைய உறுப்பினர் பதிவியைத் துறந்து 1984-ஆம் ஆண்டு தேர்தலில் போட்டியிட்டார். சார்லசு 2014ஆம் ஆண்டு அக்டோபர் மாதம் 26-ஆம் நாளன்று தனியார் மருத்துவமையில் வயது முதிர்வு காரணமாக சிகிச்சையிலிருந்தபோது காலமானார்.

## மேற்கோள்கள்

பகுப்பு:கேரள அரசியல்வாதிகள்
பகுப்பு:2014 இறப்புகள்
பகுப்பு:கேரளத்தைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:திருவனந்தபுரம் அரசியல்வாதிகள்
பி. குமரன் எழுத்தச்சன்

**பி. குமரன் எழுத்தச்சன்** (*P. Kumaran Ezhuthachan*) என்பவர் கேரளத்தின் திருச்சூரைச் சேர்ந்த அரசியல்வாதியும் வழக்கறிஞரும் ஆவார். 1936 இல் உருவாக்கப்பட்ட கொச்சி மாநில காங்கிரசின் தலைவராக இருந்தார். இவர் கொச்சி சட்டமேலவையில் ஐந்து முறை உறுப்பினராக இருந்துள்ளார்.

## மேற்கோள்கள்

பகுப்பு:கேரளத்தைச் சேர்ந்த இந்திய தேசிய காங்கிரஸ் அரசியல்வாதிகள்
இராஜ் மொகிந்தர் சிங் மஜிதா

**இராஜ் மொகிந்தர் சிங் மஜிதா** (*Raj Mohinder Singh Majitha)* ஓர் இந்திய அரசியல்வாதி ஆவார். இவர் சிரோமணி அகாலி தளம் கட்சியைச் சேர்ந்தவர். இந்திய நாடாளுமன்றத்தின் மேலவையில் பஞ்சாப் மாநிலத்தினைப் பிரதிநிதித்துவப்படுத்தும் நாடாளுமன்ற உறுப்பினராக சூலை 2004 முதல் சூலை 2010 வரை பதவியிலிருந்தார்.

## மேற்கோள்கள்


பகுப்பு:சிரோமணி அகாலி தள அரசியல்வாதிகள்
பகுப்பு:வாழும் மக்கள்
பகுப்பு:இந்தியாவின் முக்கிய குடும்பங்கள்
கமல் சா்மா

**கமல் சா்மா** (*Kamal Sharma*) (17 மாா்ச் 1970 - 27 அக்டோபர் 2019)  என்பவர் ராஷ்டிரிய சுயம்சேவாக் சங்கத்தைச் சார்ந்த ஓர் இந்திய அரசியல் ஆா்வலா் ஆவார். இவர் பஞ்சாப் முதல்வர் பிரகாசு சிங் பாதலின் முன்னாள் அரசுச் செயலாளராகச் செயல்பட்டார். 2013-ஆம் ஆண்டு பாரதிய ஜனதா கட்சியின் பஞ்சாப் மாநிலத் தலைவராகத் தேர்வு செய்யபட்டார். சனவரியில் கட்டாய மூன்று ஆண்டு பதவிக்காலத்தை நிறைவு செய்த பின்னர் 8 ஏப்ரல் 2016 அன்று விஜய் சம்ப்லா என்பவர் இவருக்கு பதிலாக நியமிக்கப்பட்டார்.

## மேற்கோள்கள்


பகுப்பு:பஞ்சாப் நபர்கள்
புனித தெரசா மருத்துவமனை

**புனித தெரசா மருத்துவமனை** என்பது இந்தியாவின் தெலங்காணாவின் ஐதராபாத்தில் எர்ரகடாவில் அமைந்துள்ள ஒரு மருத்துவமனையாகும். இந்த மருத்துவமனை இதன் மகப்பேறு சேவைக்காகப் பிரபலமானது. பல ஏழை மக்கள் தங்கள் மருத்துவச் சிகிச்சைக்காக இந்த மருத்துவமனையையே நம்பியுள்ளனர். பல நிபுணர்கள் இங்குச் சிறு ஊதியத்தில் பணிபுரிகிறார்கள். இது இதை இன்னும் கவர்ச்சிகரமானதாக ஆக்குகிறது. 

## வரலாறு
புனித தெரசா மருத்துவமனை ஐதராபாத் சோமாஜிகுடாவில் ஒரு சிறிய மருந்தகமாக 1960ஆம் ஆண்டில் புறநகர் நோயாளிகளுக்காக துவங்கப்பட்டது.  பின்னர் தற்போதைய இடமான எர்ரகடாவிற்கு மாற்றப்பட்டது. புனித தெரசா பொது மருத்துவமனை 1974ஆம் ஆண்டு பிப்ரவரி 25ஆம் தேதி அதிகாரப்பூர்வமாக திறக்கப்பட்டது. காலப்போக்கில், மருத்துவத்தில் புதுமைகள் மற்றும் வளர்ந்து வரும் மக்கள்தொகை ஒரு பரிணாமத்தை கொண்டுவந்தது. இது ஒரு பல்துறை சிறப்பு மருத்துவமனையாக மாற்றப்பட்டது.

இது ஜே. எம். ஜே. செவிலியர் கல்லூரி என்ற செவிலியர் பள்ளியைக் கொண்டுள்ளது. பள்ளிக்குள் ஒரு பெரிய உரோமக் கத்தோலிக்கத் தேவாலயம் உள்ளது.

பொது மருத்துவம், பொது அறுவை சிகிச்சை, எலும்பியல், மகப்பேறு மற்றும் மகளிர் மருத்துவம் ஆகிய சிறப்புப் பிரிவுகளில் முதுநிலை படிப்புகளுக்காக இந்த மருத்துவமனை பதிவு செய்யப்பட்டுள்ளது. இளம் மருத்துவர்களுக்கு தேசிய வாரியத்தின் பட்டயம், முதுநிலை பட்டம் பெற பயிற்சியும் அளிக்கப்படுகிறது.

## பெருமை
முன்னாள் 1994ஆம் ஆண்டைய பிரபஞ்ச அழகியும் பாலிவுட் நடிகையுமான சுசுமிதா சென் இந்த மருத்துவமனையில் பிறந்தார்.

## மேற்கோள்கள்

பகுப்பு:மகளிர் மருத்துவம்
மாத்ரியா மருத்துவமனை

thumb| தி க்ரேடில், காலிகட்
**பெண்கள், குழந்தைகளுக்கான மாட்ரியா மருத்துவமனை** (*Matria Hospital*), முன்னர் **கோழிக்கோடு தொட்டில் மருத்துவமனை** என்று அழைக்கப்பட்டது, இந்தியாவின் கேரளாவின் கோழிக்கோட்டிலுள்ள ஒரு மருத்துவமனையாகும். 2010ஆம் ஆண்டு மருத்துவர் வி. கே. குட்டியால் இந்த மருத்துவமனை நிறுவப்பட்டது. மகளிர் மருத்துவம், பிறந்த குழந்தை பராமரிப்பில் இம்மருத்துவமனை நிபுணத்துவம் பெற்றது.

மருத்துவமனை துவங்கிய முதல் 10 ஆண்டுகளில், இம்மருத்துவமனையில் 15,000 குழந்தைகள் பிறந்துள்ளனர். ஒவ்வொரு முறை புதிதாகக்  குழந்தை பிறக்கும்போதும், மருத்துவமனை பெற்றோருக்கு ஒரு மாங்கன்றைப் பரிசளிக்கிறது. மருத்துவமனை கட்டும்போது பல மரங்கள் வெட்டப்பட்டதில் மருத்துவரின் தாயார் அதிருப்தி அடைந்ததால், மருத்துவர் குட்டி இந்தப் பாரம்பரியத்தைத் தொடங்கினார்.

இந்த மருத்துவமனை பெண்கள், குழந்தைகளைப் பராமரிப்பதில் நவீன அணுகுமுறையை மேற்கொண்டு வருகிறது. லேப்ராசுகோபி அறுவை சிகிச்சை, நோயறிதல் சேவைகளை வழங்குகிறது. 2015ஆம் ஆண்டில், *கோழிக்கோடு கிரேடில்* மருத்துவமனை, தடுப்பூசிகள், சந்திப்புகள் போன்ற மகப்பேற்றுக்கு முற்பட்ட மற்றும் குழந்தை மருத்துவத் தேவைகளை நிர்வகிக்கப் பெற்றோருக்கு உதவும் வகையில் ஒரு திறன்பேசி சுகாதார செயலியை அறிமுகப்படுத்தியது.

## மேலும் காண்க

* புனித தெரசா மருத்துவமனை

## மேற்கோள்கள்

பகுப்பு:பெண்கள் மருத்துவம்
மேரி பார்க்கர்

**மேரி கிளேர் அவிசன் ஃபிட்சுஜெரால்ட்** *(Mary Clare Avison Fitzgerald)* (31 அக்டோபர் 1930 - 13 மே 2023) என்பவர் ஒரு திரைப்பட நடிகையும் ஆத்திரேலிய தொலைக்காட்சி தொகுப்பாளரும் ஆவார். இவர் தனது சொந்த நாட்டில் நாடகம், திரைப்படம், தொலைக்காட்சி நடிகையாக தனது வாழ்க்கையைத் தொடங்கினார். ஆத்திரேலியாவுக்கு குடிபெயர்ந்த பிறகு, மெல்போர்ன் தொலைக்காட்சியில் தோன்றிய முதல் பெண்மணி என்ற பெருமையைப் பெற்றார்.

## மேற்கோள்கள்

பகுப்பு:1930 பிறப்புகள்
பகுப்பு:2023 இறப்புகள்
பகுப்பு:ஆத்திரேலிய ஊடகத் துறையினர்
சகாயாத்திரிகா

**சகாயாத்திரிகா** (*Sahayathrika*) என்பது கேரள வம்சாவளியைச் சேர்ந்த பிறப்பில் ஒதுக்கப்பட்ட பெண் சமூகத்திற்குச் சேவை செய்யும் ஓர் அமைப்பாகும். இந்தப் பெயர் "பெண்கள் சக பயணிகள்" என்று பொருள்படும் மலையாள வார்த்தையாகும்.

சகாயாத்திரிகா அமைப்பு முக்கியமாகப் பாலினம், பாலியல் சிறுபான்மையினரிடமிருந்து,  பிறப்பில் ஒதுக்கப்பட்ட பெண் சமூகத்தின் ஆலோசனை, சமூக-ஒழுங்கமைத்தல் மற்றும் உயிர்வாழ்வராத்தில் செயல்படுகிறது. இது கனடாவிலிருந்து குடியேறிய மலையாளியான தீபா வாசுதேவனால் தொடங்கப்பட்டது. இந்த அமைப்பு **[[நேர்பாலீர்ப்பு பெண்]], [[நேர்பாலீர்ப்பு ஆண்]], [[இருபாலீர்ப்பு|இருபாலீர்ப்பாளர்]], [[மாற்றுப் பாலினத்தவர்]]** பொது விழிப்புணர்வு திட்டங்களிலும் பங்களிக்கின்றது.

கேரளத்தில் ஒரு குறிப்பிட்ட காலகட்டத்தில் நேர்பாலீர்ப்பு பெண் தற்கொலை விகிதங்கள் அதிகரித்து வந்த பின்னணியில் சகாயாத்திரிகா உருவாக்கப்பட்டது. சகயாத்ரிகா பற்றிய ஆரம்ப விவாதங்கள் 2001-இல் நடந்தன. முதல் திட்டம், மனநல அமைப்பான எப். ஐ. ஆர். எம். உடன் இணைந்து, 2002-இல் தொடங்கப்பட்டது. 2008-ஆம் ஆண்டில், சகயாத்திரிகா ஒரு தன்னாட்சி, பதிவு செய்யப்பட்ட அமைப்பாக மாறியது.

சகாயாத்திரிகா அமைப்பு 2022-ஆம் ஆண்டில் **இடாம்** என்ற தலைப்பில் ஒரு பிரமாண்டமான விழாவை ஏற்பாடு செய்து அதன் 20ஆவது ஆண்டு நிறைவைக் கொண்டாடியது. உயர்கல்வி, சமூக நீதி அமைச்சர் ஆர். பிந்து இதைத் தொடங்கி வைத்தார். இதில் நடிகை சகீலா உள்ளிட்ட முக்கிய பிரமுகர்கள் மற்றும் ஆர்வலர்கள் கலந்து கொண்டனர்.

## மேற்கோள்கள்

## வெளி இணைப்புகள்

* அதிகாரப்பூர்வ முகநூல் பக்கம்

பகுப்பு:பெண்கள்
மகப்பேறு மருத்துவமனை

[வலது|thumb| ''கதிலோப்சுதோ'', 2019-இல் [பின்லாந்து|பின்லாந்தின் எல்சிங்கியில் மகப்பேறு மருத்துவமனை]]
[thumb|258x258px| 1981ஆம் ஆண்டு [சோவியத் ஒன்றியம்|சோவியத் ஒன்றியத்தின் யாகுட்ஸ்கில் உள்ள ஒரு மகப்பேறு மருத்துவமனையில்]]
**மகப்பேறு மருத்துவமனை** (*Maternity hospital*) என்பது கருத்தரிப்பு, குழந்தைப் பிறப்பின் போது பெண்களைப் பராமரிப்பதில் நிபுணத்துவம் பெற்ற மருத்துவமனை ஆகும். இது புதிதாகப் பிறந்த குழந்தைகளுக்கும் பராமரிப்பையும் வழங்குகிறது. மேலும் மகப்பேறு மருத்துவம், மகப்பேறியல் துறையில் மருத்துவப் பயிற்சிக்கான மையமாகவும் இது செயல்படக்கூடும். முன்னர் படுக்கை மருத்துவமனைகள் என்று அழைக்கப்பட்ட, இவற்றில் பெரும்பாலானவை, குடிசை மருத்துவமனைகளைப் போலவே, பெரிய பொது மருத்துவமனைகளாக உள்வாங்கப்பட்டுள்ளன. இங்கு இவை மகப்பேறு துறையாகச் செயல்படுகின்றன.

## வரலாறு
thumb| முன்னர் மகப்பேறு மருத்துவமனையாகச் செயல்பட்டு தற்பொழுது உணவகமாக மாற்றபப்ட்ட ஒரு மருத்துவமனை
ஐக்கிய இராச்சியத்தில் உள்ள மகப்பேறு மருத்துவமனைகள் 18-ஆம் நூற்றாண்டில் இலண்டன், டப்லினில் உள்ள பல நிறுவனங்களிலிருந்து தொடங்குகின்றன. இந்த அடித்தளங்களுக்கு முன்பு, பிரசவம் வீட்டு நிகழ்வாக இருந்தது. இந்த நிறுவனங்களுக்காக உருவாக்கப்பட்ட, ஆனால் இப்போது பழமையான சொல், "படுக்கை மருத்துவமனை" ஆகும். இது பிரசவத்திற்குப் பிறகு நீண்ட ஓய்வெடுக்கும் வழக்கத்தைக் குறிக்கிறது. இது இப்போது பிரசவத்திற்குப் பிந்தைய சிறைவாசம் என்று அழைக்கப்படுகிறது.

1739ஆம் ஆண்டு இலண்டனின் ஜெர்மின் தெருவில் சர் ரிச்சர்ட் மன்னிங்காம் நிறுவிய முதல் குறிப்பிடத்தக்கப் படுக்கை மருத்துவமனையாகத் தெரிகிறது. இதுவே ராணி சார்லோட்டின் மகப்பேறு மருத்துவமனையாக உருவெடுத்தது. 1745-ஆம் ஆண்டு பார்தோலோமிவ் மோசசால் நிறுவப்பட்ட *டப்ளின் லையிங்-இன் மருத்துவமனை*, அடுத்தடுத்த மூன்று இலண்டன் அடித்தளங்களுக்கு ஒரு மாதிரியாகச் செயல்பட்டது: ஹோல்போர்னில் 1749-ஆம் ஆண்டு நிறுவப்பட்ட *பிரிட்டிஷ் லையிங்-இன் மருத்துவமனை*; நகரத்தில் 1750ஆம் ஆண்டு *இலண்டன் லையிங்-இன் மருத்துவமனை*; 1767-ஆம் ஆண்டு நிறுவப்பட்ட வெஸ்ட்மின்ஸ்டர் பிரிட்ஜ் சாலையில் உள்ள *பொது லையிங்-இன் மருத்துவமனை*. 18-ஆம் நூற்றாண்டின் நடுப்பகுதியில் இதுபோன்ற பல மருத்துவமனைகள் உருவாக்கப்பட்டன. இவை அனைத்தும் ஆண் மருத்துவர்களால் நடத்தப்பட்டன. 1870கள் வரை பெண்கள் மருத்துவர்களாகப் பயிற்சி பெறுவது தடுக்கப்பட்டது.

ஒரு பெண்ணால் நிறுவப்பட்டு நடத்தப்பட்ட முதல் மகப்பேறு மருத்துவமனை எலிசபெத் காரெட் ஆண்டர்சனின் பெண்களுக்கான புதிய மருத்துவமனை ஆகும். இது 1770களில் செயல்பட்டு வந்த ஒரு மருந்தகத்திலிருந்து உருவானது. மேலும் 1918-இல் எலிசபெத் காரெட் ஆண்டர்சன் மருத்துவமனை என்று இதற்கு மறுபெயரிடப்பட்டது. தேசியச் சுகாதார சேவையின் ஒரு பகுதியாகப் பல்கலைக்கழகக் கல்லூரி இலண்டன் மருத்துவமனையின் பணி  நவீன எலிசபெத் காரெட் ஆண்டர்சன் மகப்பேறு பிரிவில் இதன் பணி தொடர்கிறது.

### தற்பொழுது
மத்திய இலண்டனில் உள்ள போர்ட்லேண்ட் மருத்துவமனை 1983-ஆம் ஆண்டு ஒரு தனியார் மருத்துவமனையாக உருவாக்கப்பட்டது. அதாவது தேசியச் சுகாதார சேவையின் ஒரு பகுதியாக இல்லை. 1983-ஆம் ஆண்டில், கேம்பிரிட்ஜில், ரோசி மருத்துவமனை, ஆடன்ப்ரூக் மருத்துவமனையினைத் தொடர்ந்து திறக்கப்பட்டது.

டப்ளினில் உள்ள தேசிய மகப்பேறு மருத்துவமனை, அயர்லாந்தின் மிகப்பெரிய தாய்-சேய் மருத்துவமனையாகும்.

## மேற்கோள்கள்

## வெளி இணைப்புகள்

* 

பகுப்பு:மகளிர் மருத்துவம்
மாலினி பட்டாச்சார்யா

**மாலினி பட்டாச்சார்யா** (*Malini Bhattacharya*) பிரித்தானிய இந்தியாவைச் சேர்ந்த ஓர் அரசியல்வாதியாவார். 1943 ஆம் ஆண்டு அக்டோபர் மாதம் 14 ஆம் தேதியன்று பிரித்தானிய இந்தியாவின் வங்காள மாகாணத்தில் இவர் பிறந்தார். இந்தியப் பொதுவுடைமைக் கட்சியின் மார்க்சியப் பிரிவின் உறுப்பினராக இவர் இந்திய அரசியலில் இயங்கினார்.  மேற்கு வங்காள மாநிலத்தின்  இயாதவ்பூர் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு இவர் தேர்ந்தெடுக்கப்பட்டார்.

ஓர் எழுத்தாளர், அறிஞர், மொழிபெயர்ப்பாளர், நாடக ஆசிரியர் மற்றும் மகளிர் இயக்கத்தில் ஆர்வலர் என பன்முகங்களுடன் திகழ்ந்தார். ஓய்வு பெற்ற ஆங்கிலப் பேராசிரியரான இவர் ஜாதவ்பூர் பல்கலைக்கழகத்தின் மகளிர் ஆய்வுகள் பள்ளியின் இயக்குநராகவும் இருந்தார்.

## மேற்கோள்கள்

## வெளி இணைப்புகள்
* Official biographical sketch in Parliament of India website

பகுப்பு:1943 பிறப்புகள்
பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:மேற்கு வங்காள அரசியல்வாதிகள்
ரேணுகா சின்கா

**ரேணுகா சின்கா** (*Renuka Sinha*) இந்தியாவைச் சேர்ந்த ஓர் அரசியல்வாதியாவார். 1949 ஆம் ஆண்டு மார்ச்சு மாதம் 5 ஆம் தேதியன்று இவர் பிறந்தார். மேற்கு வங்காளத்தின் கூச் பெகர் தொகுதியிலிருந்து 16 ஆவது மக்களவைக்கு நாடாளுமன்ற உறுப்பினராக தேர்ந்தெடுக்கப்பட்டு பணியாற்றினார். 2014 ஆம் ஆண்டு நடைபெற்ற பொதுத் தேர்தலில் அகில இந்திய திரிணாமுல் காங்கிரசு கட்சியின் வேட்பாளராகப் போட்டியிட்டு வெற்றி பெற்றார்.  கல்கத்தா பல்கலைக்கழகத்தில் பட்டம் பெற்றார். 2016 ஆம் ஆண்டு ஆகத்து மாதம்  17 ஆம் தேதியன்று   மாரடைப்பால் இவர் காலமானார்.

## மேற்கோள்கள்

பகுப்பு:1949 பிறப்புகள்
பகுப்பு:2016 இறப்புகள்
பகுப்பு:நாடாளுமன்ற மக்களவை உறுப்பினர்கள்
பகுப்பு:அகில இந்திய திரிணாமுல் காங்கிரசு அரசியல்வாதிகள்
வான்பயண ஒளிப்படவியல்

**வான்பயண ஒளிப்படவியல்** (Aviation photography) என்பது, வானூர்தியின்  படிமங்களை, பறப்பதிலோ அல்லது தரையிலோ எடுக்கும் செயலாகும். வானூர்தி புகைப்பட வகைகளில் காற்றிலிருந்து வான்வழி, தரையிலிருந்து வான்வழி, தரை-நிலையான மற்றும் தொலைதூர ஒளிப்படம் எடுத்தல் ஆகியவை அடங்கும். படைத்துறை வானூர்தி ஒளிப்படம் எடுத்தலில், குறிப்பாக காற்றிலிருந்து வான்வழி ஒளிப்படத்தை கைப்பற்றுதலில், கூடுதல் திறன்கள் தேவைப்படுகின்றன, ஏனெனில் ஒளிப்படம் மற்றும் இலக்கு, வானூர்தி பெரும்பாலும் ஒலியின் விரைவுக்கு மேல் வேகத்திலும், மிதமானது முதல் அதிக கடல் மட்ட புவிஈர்ப்பு விசைக்கு  குறைவாகவும் பறக்கிறது.

## வகைகள்
### வானூர்தி நிலைய முனையம்
வானூர்தி நிலைய முனையத்திலிருந்து ஒளிப்படம் எடுப்பது என்பது முனையத்தின் சாளர வழியாக படம் எடுப்பதாகும், பொதுவாக வானூர்திக்காக காத்திருக்கும் போது. சில வானூர்தி நிலையங்களில் பாதுகாப்பு வழியாக செல்லாமல் பார்வையிடக்கூடிய சாளரங்கள் அல்லது கண்காணிப்பு பகுதிகள் உள்ளன. முனையத்திலிருந்து வரும் கண்ணை கூசச் செய்யும் ஒளியை சிறப்பாகக் கட்டுப்படுத்த கண்ணாடி வழியாக படம் எடுக்கும்போது முனைவாக்கிய வடிகட்டி பரிந்துரைக்கப்படுகிறது. படங்கள் நன்றாகக் கைப்பற்ற அல்லது சில மாறுபட்டக் கோணத்தில் படமெடுக்கும் போது இரட்டைக் கண்ணாடியால் வளைக்கப்படலாம்.

### தரை-நிலையில்
தரை-நிலையிலான ஒளிப்படக் கலையில், நிலையான விமானங்களின் ஒளிப்படங்களை ஒளிப்படக் கலைஞர்கள் தரையில் இருந்து எடுக்கிறார்கள். விமானத்தின் வெளிப்புறங்கள், உட்புறங்கள் மற்றும் விமான விவரங்களாக இருக்கலாம். ஒளிப்படக் கலைஞருக்கு வெளிச்சம், வானூர்தியின் இடம், ஒளிப்படக்கருவியின்  கோணங்கள் மற்றும் பின்னணி ஆகியவற்றில் முழு கட்டுப்பாடு உள்ளது. வானோடி அல்லது பிற வானூர்தி போன்ற பிற விவரங்களை ஈடுபடுத்துவது, மற்ற வகையான வான்வழி ஒளிப்படக் கலைகளை விட தரை-நிலையான ஒளிப்படக் கலையில் சாதிப்பது மிகவும் எளிதானது.

### தரையிலிருந்து வான்வழி

வான் ஒளிப்படக் கலையில், தரையிலிருந்து பறக்கும் வானூர்திகளின் ஒளிப்படங்களை, புகைப்படக் கலைஞர் தரையில் இருக்கும்போது எடுக்கப்படுகின்றன. இந்த வகை ஒளிப்படவியலில் வானூர்தி கண்காட்சிகள் அல்லது வானூர்தி நிலையங்களில் வலம்வரும் வானூர்திகல் போன்றவையாகும். மேலும் புகைப்படக் கலைஞருக்கு இலக்கு என்பது, வானூர்திக்கும்  இடையிலான அதிக தூரம் காரணமாக நீண்ட கவனம் கொண்ட ஒளிப்பட வில்லை  அவசியம். தரை-நிலையான ஒளிப்படக் கலையுடன், இது மிகவும் பிரபலமான வானூர்தி ஒளிப்படக் கலை வடிவமாகும். 

### பறப்பு-நிலையில்

வான் ஊடாக பறக்கும் நிலை ஒளிப்படம் எடுத்தல் என்பது, மற்றொரு வானூர்தியை ஒளிப்பட தளமாகப் பயன்படுத்தி, பறக்கும் வானூர்தியை ஒளிப்படம் எடுக்கும் கலையாகும். இரண்டு வானூர்திகளும் பறக்கும் போது பொருளாக உள்ள வானூர்தியை  ஒளிப்படம் எடுக்கப்படுகிறது. இது ஒளிப்படக் கலைஞர் குறிப்பிட்ட இடங்கள் மற்றும் கோணங்களில் பொருளை நிலைநிறுத்தி மிகவும் விரும்பத்தக்க படத்தைப் பெற அனுமதிக்கிறது. சிறந்த முடிவுகளை அடைய கருத்தில் கொள்ள வேண்டிய சில விடயங்கள் ஒளி மற்றும் பின்னணி. கதிரவனுடன் ஒப்பிடும்போது வானூர்தியை  சரியாக வைப்பதன் மூலம் சரியான வெளிச்சம் அடையப்படுகிறது, மேலும் பகலில் சில நேரங்களில் மட்டுமே பறப்பது, அல்லது பொருளாக பறக்கும் வானூர்தியில் கதிரவனை சரியாக வரிசையாகக் காட்டும் தலைப்பில் பறப்பதன் மூலம் இது அடையப்படுகிறது. பின்னணியை  பொருளிலிருந்து சிறப்பிக்கவோ அல்லது திசைதிருப்பவோ முடியும், மேலும் படங்களை எடுக்கும்போது கவனமாகக் கருத்தில் கொள்ள வேண்டும். காற்றிலிருந்து காற்றிற்கு ஒளிப்படங்களைப் பயன்படுத்துவதில் வணிக பயன்பாடு மற்றும் விளம்பரம் ஆகியவை அடங்கும்.

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
இந்தோனேசியாவின் புராணம்

இந்தோனேசிய புராணம் (ஆங்கிலம்: *Mythology of Indonesia*; இந்தோனேசியம் *Mitologi Indonesia*) என்பது இந்தோனேசிய மக்களின் தோற்றம்; இந்தோனேசிய மக்களின் மூதாதையர் கதைகள்; அவர்களின் நம்பிக்கை அமைப்புகளில் உள்ள ஆவிகள் அல்லது தெய்வங்களைப் பற்றிய கதைகளை விளக்கும் ஒரு முறைமை ஆகும்.

இந்தோனேசிய மக்கள் நூற்றுக்கணக்கான இனக் குழுக்களைக் கொண்டவர்கள். ஒவ்வொரு குழுவினரும் தனித்தனியாகச் சொந்த புராணங்களையும்; புனைவுகளையும் கொண்டுள்ளனர்.

அண்மைய கால்ங்களில் பழைய மரபுகளைப் புதிய வெளியுலகக் கருத்துக்களுடன் இணைத்து ஒத்திசைக்கும் போக்குகள் ஏற்பட்டுள்ளன. எடுத்துக்காட்டாக, அவர்களின் பழைய மூதாதையர் புராணங்கள், இந்து தொன்மவியல், இசுலாமிய புராணங்கள் அல்லது கிறித்தவ மரபு புனைவு போன்ற வெளிநாட்டுப் புராணங்களுடன் இணைக்கப்பட்டு உள்ளன.

## வெளிநாட்டுத் தாக்கங்கள்

அண்மைய நூற்றாண்டுகள் வரை, உலகின் பிற பகுதிகளிலிருந்து தனிமைப்படுத்தப்பட்ட சில பூர்வீக இந்தோனேசிய இனக்குழுக்கள், தங்களுக்கென சொந்த பூர்வீகப் புராணங்களையும் தெய்வங்களையும் கொண்டுள்ளனர். அந்தப் பூர்வீகப் புராணங்களில் தோராஜன் மக்கள் *(Torajan),* நியாஸ் மக்கள் *(Nias people),* பத்தாக் மக்கள், தயாக்கு மக்கள் மற்றும் பப்புவா நியூ கினி மக்களின் புராணங்கள்; வெளிநாட்டு தாக்கங்களில் இருந்து ஓரளவிற்கு விடுபட்டுள்ளன.

இதற்கு நேர்மாறாக, ஜாவானிய மக்கள், பாலி மக்கள்; மற்றும் சுண்டானிய மக்களின் புராணங்கள் , கி.பி 1-ஆம் நூற்றாண்டின் முற்பகுதியில் இருந்து இந்து தொன்மவியல்-பௌத்த தொன்மவியல்; மற்றும் இந்திய புராணங்களால் பாதிக்கப்பட்டுள்ளன.

இராமாயணம் மற்றும் மகாபாரதம் போன்ற  காவியங்களின் இந்து தெய்வங்கள், புராணக்கதைகள் ஏற்றுக்கொள்ளப்பட்டு தனித்துவமான உள்ளூர் வடிவத்தில் மாற்றி அமைக்கப்பட்டன.

## இந்து-பௌத்த புராண மாந்தர்கள்

இந்து-பௌத்த புராண மாந்தர்கள் பலரும், சுண்டானிய, ஜாவானிய மற்றும் பாலினிய புராணங்களில் ஒரு பங்கைக் கொண்டுள்ளனர். இந்து தெய்வங்கள் மற்றும் தேவர்கள், தேவதைகள், அசுரர்கள், அரம்பையர்கள் *(Hapsari; Bidadari)* என அழைக்கப்படுகின்றனர். கின்னரர்கள் அந்தப் புராணங்களில் அடங்குவர்.

செமர் *(Semar),* தேவி ஸ்ரீ *(Dewi Sri)* மற்றும் நியாய் ரோரோ கிடுல் *(Nyai Roro Kidul)* போன்ற இயற்கையின் பூர்வீகத் தெய்வங்கள் அவர்களின் இந்து சகாக்களாக அடையாளம் காணப் படுகிறார்கள்; அல்லது இந்தியாவில் அறியப்படாத ஜாவா-பாலி இந்து ஆலய வழிபாடுகளில் இணைக்கப் படுகிறார்கள்.

எடுத்துக்காட்டாக, அவர்களின் பூர்வீக அரிசி தெய்வமான தேவி ஸ்ரீ; விஷ்ணுவின் சக்தியான இலட்சுமியுடன் அடையாளம் காணப்படுகிறார். செமர் மற்றும் அவரின் மகன்களான புனகவான்கள் *([[:en:Punakawan|Punakawan]])* ஜாவானிய ஓயாங் கூலிட் எனும் மரபுவழி கூத்து நிகழ்ச்சிகளில், மகாபாரத பாண்டவர்களின் கோமாளி ஊழியர்களாக இணைக்கப் படுகிறார்கள்.

இந்தோனேசியர்களின் பல பெயர்கள் தேவர்கள் *(Deva),* தேவி *(Dewi),* தேவதா *(Dewata)* போன்ற தெய்வங்களைக் குறிக்கின்றன. மேலும் அவர்களின் சில பெயர்கள், பூர்வீக மரபுகளில், பத்தாரா *(Batara - ஆண் தெய்வம்)* மற்றும் பத்தாரி *(Batari - பெண் தெய்வம்)* என்று குறிப்பிடப்படுகின்றன. இந்தப் பெயர்கள் பூர்வீக பிலிப்பீன்சு புராணமான பத்தாலா *([[:en:Bathala|Bathala]])* மற்றும் திவாதாவை *([[:en:Anito|Diwata]])* ஒத்தவை ஆகும்.

## மேற்கோள்கள்

## மேலும் காண்க

* ஓயாங்
* சொங்கேட்
* பாலி இந்து சமயம்
* பாஞ்சி கதைகள்
* புனி பண்பாடு
* சாவகத்தின் கலாச்சாரம்
* செந்திரவாசி (நடனம்)
* இந்தோனேசியாவில் இந்து சமயம்

## வெளி இணைப்புகள்

*Tulisan dari ‘Maluku’ Kategori
*Folk Orientation in Halmahera

பகுப்பு:இந்தோனேசியப் பண்பாடு
பகுப்பு:இந்தோனேசிய மக்கள்
பகுப்பு:இந்தோனேசியாவில் சமயம்
சோப்ராஜ் மகப்பேறு மருத்துவமனை

**சோப்ராஜ் மகப்பேறு மருத்துவமனை** (*Sobhraj Maternity Hospital*) என்பது பாக்கித்தானின் கராச்சியில் உள்ள ஒரு மருத்துவமனையாகும். இது கராச்சியின் இரண்டாவது பழமையான மருத்துவமனையும் நகரத்தின் பழமையான மகப்பேறு மருத்துவமனையாகும்.

இது கராச்சி பெருநகர மாநகராட்சியின் நிர்வாகத்தின் கீழ் செயல்படுகிறது.

## வரலாறு
சோப்ராஜ் மகப்பேறு மருத்துவமனை 1928ஆம் ஆண்டு சேதுமால் சோப்ராஜால் அவரது மனைவி கிசென் தேவி சோப்ராஜின் நினைவாக நிறுவப்பட்டது. ஆரம்பத்தில் இவர் பெண்கள் நலச் சுகாதாரப் பிரிவாகச் செயல்பட்டது.

1975-ஆம் ஆண்டில், மருத்துவமனை இதன் தனியார் பிரிவில் மூன்று மாடிக் கட்டடத்தினை இணைத்ததன் மூலம் விரிவடைந்தது. மேலும் 1979-ஆம் ஆண்டில், தாய், சேய் மையம் ஒரு மகப்பேறு இல்லமாக மேம்படுத்தப்பட்டது. இதே ஆண்டு, ராயல் மகப்பேறியல் மற்றும் மகளிர் மருத்துவக் கல்லூரி, முதுநிலை மருத்துவப் பாடங்களைக் கற்பிப்பதற்காக அங்கீகரித்தது. மருத்துவர்கள் மற்றும் அறுவை சிகிச்சை நிபுணர்கள் கல்லூரி 1987-ஆம் ஆண்டு இந்த மருத்துவமனைக்கு அங்கீகாரம் அளித்தது. 

1991-ஆம் ஆண்டில், சோப்ராஜ் மகப்பேறு மருத்துவமனை செவிலியர் கல்வி, பயிற்சிக்காக ஒரு செவிலியர் பள்ளியை நிறுவியது. மேலும் இந்த நிறுவனம் 2001-ஆம் ஆண்டில் மகப்பேறு மருத்துவமனையாகத் தரம் உயர்த்தப்பட்டது.

## மேற்கோள்கள்

பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:மகளிர் மருத்துவம்
சேலே கார்!

***செலே கார்!*** சிட்டா பாசு இயக்கிய 1954 ஆம் ஆண்டு இந்திய வங்காள மொழி குழந்தைகள் நகைச்சுவைத் திரைப்படமாகும். சாருசித்ரா தயாரித்த இந்தப் படம், படத்தின் திரைக்கதையையும் எழுதிய ஜோதிர்மாய் ராய் எழுதிய கதையை அடிப்படையாகக் கொண்டது. இதில் மாஸ்டர் பாபுவா, பிகாஷ் ராய், அருந்ததி தேவி, பானு பந்தோபாத்யாய், சாபி பிஸ்வாஸ், துளசி சக்ரவர்த்தி, ஜாஹோர் ராய், ஜிபன் போஸ் மற்றும் அமர் முல்லிக் ஆகியோர் நடித்துள்ளனர்.

ஆதரவற்ற ஒரு சிறுவன் தனது பெற்றோரைக் கண்டுபிடிப்பதற்கான முயற்சிகளைச் சுற்றி படம் சுழல்கிறது. பிகாஷ் ராயுடன் முதல் முறையாகவும், பானு பந்தோபாத்யாயுடன் இரண்டாவது முறையாகவும் பாசு இணைந்து நடித்துள்ள படம் இது. படத்தின் இசையை காளிபடா சென் இசையமைத்துள்ளார், ராய் மற்றும் சிஷிர் மித்ரா ஆகியோர் பாடல் வரிகளை எழுதியுள்ளனர். தீரன் டே ஒளிப்பதிவைக் கையாண்டார், கமல் கங்குலி படத்தைத் தொகுத்தார்.

*செலி கார்* 27 ஆகஸ்ட் 1954 அன்று திரையரங்குகளில் வெளியிடப்பட்டது, இது நேர்மறையான விமர்சனங்களுக்கு திறக்கப்பட்டது. 2வது தேசிய திரைப்பட விருதுகளில் (1955) பெங்காலி மொழியில் சிறந்த திரைப்படத்திற்கான விருதை வென்றது, மேலும் ஜனாதிபதியின் வெள்ளிப் பதக்கத்தையும் பெற்றது. இத்திரைப்படம் இந்தியில் *பந்திஷ்* (1955) என்ற பெயரில் தமிழில் *[[யார் பையன்]]* (1957) என்ற பெயரிலும், மலையாளத்தில் *பாக்யமுத்ரா* (1967) என்ற பெயராகவும் மறு ஆக்கம் செய்யப்பட்டது.

## சதி
தக்காளி ஒரு அனாதை, அவர் தனது வளர்ப்பு தந்தையுடன் வசிக்கிறார். அவரின் தந்தை மிகவும் நோய்வாய்ப்பட்டு, ஒரு கடுமையான நோயால் அவதிப்பட்டு வருகிறார், மேலும் சில மாதங்களுக்குள் அவர் இறந்துவிடுவார். குணால் சென் என்ற பணக்காரரிடம் தஞ்சம் புகுமாறு அவர் தக்காளிக்கு அறிவுறுத்தினார். தக்காளி ஒரு பூங்காவில் குணாலை அணுகி அவரை தந்தை என்று குறிப்பிடுகிறது. அதிர்ச்சியடைந்த குணால், அறியப்படாத குழந்தை தக்காளி இருந்து தப்பிக்க முயற்சிக்கிறார், ஆனால் முடியாது. பல தடைகள் மற்றும் குழப்பங்களுக்குப் பிறகு, குணால் மற்றும் அவரது காதலி மிலி தக்காளி மீது காதல் கொள்ளத் தொடங்குகிறார்கள்.

## காஸ்ட்

## குறிப்புகள்

## வெளி இணைப்புகள்

* 

பகுப்பு:இந்திய நாடகத் திரைப்படங்கள்
பகுப்பு:1954 திரைப்படங்கள்
கேன்ஃபீல்டைட்டு

**கேன்ஃபீல்டைட்டு** (*Canfieldite*) என்பது Ag8SnS6 என்ற மூலக்கூற்று வாய்ப்பாட்டால் விவரிக்கப்படும் ஓர் அரிய வெள்ளி வெள்ளீயம் சல்பைடு கனிமமாகும். பன்னாட்டு கனிமவியல் சங்கம் கேன்ஃபீல்டைட்டு கனிமத்தை Cfi என்ற குறியீட்டால் அடையாளப்படுத்துகிறது. கேன்ஃபீல்டைட்டு கனிமமானது பொதுவாக வெள்ளீயம் தளத்தில் மாறுபட்ட அளவு செருமேனியம் பதிலீடையும், கந்தகத் தளத்தில் தெலூரியம் பதிலீடையும் கொண்டுள்ளது. கேன்ஃபீல்டைட்டுக்கும் அதன் செருமானிய ஒப்புமையான ஆர்கைரோடைட்டுக்கும் இடையே ஒரு முழுமையான தொடர் உள்ளது. கருப்பு நிறத்தில் நேர்ச்சாய்சதுரப் படிகங்களாக இக்கனிமம் உருவாகிறது. இவை பெரும்பாலும் இரட்டைப் படிகங்களாக மாறுவதால் கனசதுர வடிவில் தோன்றும். மிகவும் பொதுவான வடிவம் திராட்சைக் கொத்து போன்ற திண்மமாகும். மோவின் கடினத்தன்மை அளவு கோலில் இதன் கடினத்தன்மை மதிப்பு 2.5 என்றும் ஒப்படர்த்தி 6.28 என்றும் மதிப்பிடப்படுகிறது. கேன்ஃபீல்டைட்டு பிளவு இல்லாமல் சங்குருவான முறிவை வெளிப்படுத்துகிறது. 

கேன்ஃபீல்டைட்டு கனிமம் முதன்முதலில் 1893 ஆம் ஆண்டு பொலிவியாவின் போடோசி துறையின்  கோல்குச்சாகாவில் கண்டுபிடிக்கப்பட்டு விவரிக்கப்பட்டது. இது அமெரிக்க சுரங்கப் பொறியாளரான பிரடெரிக் அலெக்சாண்டர் கேன்ஃபீல்டு (1849–1926) என்பவரின் நினைவாக கேன்ஃபீல்டைட்டு எனப்  பெயரிடப்பட்டது.

## மேற்கோள்கள்

பகுப்பு:வெள்ளி கனிமங்கள்
பகுப்பு:வெள்ளீயக் கனிமங்கள்
பகுப்பு:சல்பைடு கனிமங்கள்
பகுப்பு:நேர்ச்சாய்சதுரக் கனிமங்கள்
பகுப்பு:கனிமங்கள்
கேரளச் சாகித்திய அகாதமி விருது

**கேரளச் சாகித்திய அகாதமி விருது** (*Kerala Sahitya Akademi Award*) என்பது 1958 முதல், மலையாள எழுத்தாளர்களின் சிறந்த இலக்கியத் தகுதிக்காக, கேரளச் சாகித்திய அகாதமியால் (கேரள இலக்கியக் கழகம்) ஆண்டுதோறும் வழங்கப்படும் விருதாகும். இந்த விருது பல்வேறு பிரிவுகளில் வழங்கப்படுகிறது. மலையாள எழுத்தாளர்களை அகாதமியின் சிறப்பு உறுப்பினர்களாகச் சேர்ப்பதற்காகக் கேரளச் சாகித்திய அகாதமி நிதியுதவியும் வழங்கப்படுகிறது.

## விருதுகள்

* கவிதைக்கான கேரளச் சாகித்திய அகாதமி விருது
* நாவலுக்கான கேரளச் சாகித்திய அகாதமி விருது
* கதைக்கான கேரளச் சாகித்திய அகாதமி விருது
* நாடகத்திற்கான கேரளச் சாகித்திய அகாதமி விருது
* இலக்கிய விமர்சனத்திற்கான கேரளச் சாகித்திய அகாதமி விருது
* சுயசரிதை மற்றும் சுயசரிதைக்கான கேரளச் சாகித்திய அகாதமி விருது
* பயணக் கட்டுரைக்கான கேரளச் சாகித்திய அகாதமி விருது
* நகைச்சுவைக்கான கேரளச் சாகித்திய அகாதமி விருது
* மொழிபெயர்ப்புக்கான கேரளச் சாகித்திய அகாதமி விருது
* கேரள குழந்தைகள் இலக்கியத்திற்கான சாகித்திய அகாதமி விருது
* கேரளச் சாகித்திய அகாதமி விருது, அறிவார்ந்த இலக்கியத்திற்காக.
* ஒட்டுமொத்த பங்களிப்புகளுக்கான கேரள சாகித்ய அகாடமி விருது
* கேரளச் சாகித்திய அகாதமி நிதியுதவி
* பல்வேறு படைப்புகளுக்கான கேரளச் சாகித்திய அகாதமி விருது

## ஆண்டு வாரியாக விருதுகள்

* 2023 கேரள சாகித்ய அகாடமி விருதுகள் (2024-இல் அறிவிக்கப்பட்டது)
* 2022 கேரள சாகித்ய அகாடமி விருதுகள் (2023-இல் அறிவிக்கப்பட்டது)
* 2021 கேரள சாகித்ய அகாடமி விருதுகள் (2022-இல் அறிவிக்கப்பட்டது)
* 2020 கேரள சாகித்ய அகாடமி விருதுகள் (2021-இல் அறிவிக்கப்பட்டது)
* 2019 கேரள சாகித்ய அகாடமி விருதுகள் (2021-இல் அறிவிக்கப்பட்டது)
* 2018 கேரள சாகித்ய அகாடமி விருதுகள் (2019-இல் அறிவிக்கப்பட்டது)
* 2017 கேரள சாகித்ய அகாடமி விருதுகள் (2019-இல் அறிவிக்கப்பட்டது)
* 2016 கேரள சாகித்ய அகாடமி விருதுகள் (2018-இல் அறிவிக்கப்பட்டது)
* 2015 கேரள சாகித்ய அகாடமி விருதுகள்
* 2014 கேரள சாகித்ய அகாடமி விருதுகள்
* 2013 கேரள சாகித்ய அகாடமி விருதுகள்
* 2012 கேரள சாகித்ய அகாடமி விருதுகள்
* 2011 கேரள சாகித்ய அகாடமி விருதுகள்
* 2010 கேரள சாகித்ய அகாடமி விருதுகள்

## மேலும் காண்க

* மலையாளத்திற்கான சாகித்திய அகாதமி விருது பெற்றவர்களின் பட்டியல்

## மேற்கோள்கள்


## வெளி இணைப்புகள்

பகுப்பு:மலையாள இலக்கிய விருதுகள்
ஆர். இராஜசிறீ

**ஆர். இராஜசிறீ** (*R. Rajasree*) என்பவர் இந்தியாவின் கேரள மாநிலத்தினைச் சேர்ந்த  மலையாள மொழி எழுத்தாளரும் நாவலாசிரியரும் ஆவார். *கல்யாணியென்றும் தாக்சாயணியென்னும் பேருள்ள ரண்டு ஸ்திரீகளுடே கதை* என்ற நாவலுக்காக 2022-ஆம் ஆண்டின் கேரளச் சாகித்திய அகாதமி விருதைப் பெற்றவர். இவர் தலசேரியில் உள்ள பிரென்னே கல்லூரியில் மலையாளத் துறையின் இணைப் பேராசிரியராக உள்ளார்.

## படைப்புகள்

* 2018: *நாயகனிர்மதி வாழியும் பொருளும்*
* 2018: *அபசர்ப்பகாகியானங்கள்: பாவனையும் ராஷ்ட்ரீயவும்* 
* 2019: *கல்யாணியென்னும் தாக்சாயணியென்னும் பேருள்ள ராண்டு ஸ்திரீகளுடே கதை* 
* 2024: "ஆத்ரேயகம்" 

## விருதுகள்

* 2022ஆம் ஆண்டுக்கான கேரளச் சாகித்திய அகாதமி விருது

## மேற்கோள்கள்


## வெளி இணைப்புகள்

* முகநூலில் எழுதிய பெயரில்லா தொடக்கக்கதை; 17 பதிப்புகள், அகாடமி விருதுகள்

பகுப்பு:வாழும் மக்கள்
பகுப்பு:கேரள எழுத்தாளர்கள்
அரிதா சாவித்திரி

**அரிதா சாவித்திரி** (*Haritha Savithri*) என்பவர் மலையாள எழுத்தாளரும், மனித உரிமை ஆர்வலரும் மொழிபெயர்ப்பாளரும் ஆவார். 2022-ஆம் ஆண்டில் *"முரிவேட்டவருடே பதகல்" என்ற* நாடக நாவலுக்காகவும் 2023-ஆம் ஆண்டில் *"ஜின்"* நாவலுக்காகவும் கேரள சாகித்திய அகாதமி விருது இவருக்கு வழங்கப்பட்டது.

## இளமை
அரிதா இந்தியாவில் கேரள மாநிலம் கொல்லம் மாவட்டத்தில் உள்ள கருநாகப்பள்ளி என்ற சிறிய நகரத்தில் பிறந்தார். கேரளப் பல்கலைக்கழகத்தில் ஆங்கில இலக்கியத்தில் முதுகலைப் பட்டம் பெற்ற இவர், பார்சிலோனா பல்கலைக்கழகத்தில் உயர்கல்வி பயின்றார். அரிதா, இப்போது பார்சிலோனா பல்கலைக்கழகத்தில் ஆங்கில மொழியியலில் முனைவர் பட்ட ஆராய்ச்சி செய்து வருகிறார்.

## நூல் பட்டியல்

### சோகக்கதை

* முரிவேட்டவருடே பதகல்

### மொழிபெயர்ப்புகள்

* இசுகண்டர் பாலாவின் *இசுதான்புல்லின் துலிப்* (Tulip of Istanbu)
* சமர் யாசுபெக்கின் *தி கிராசிங்* (The Crossing)
* அகமது உமித் எழுதிய *ஒரு விழுங்கலின் அழுகை* (The Cry of a Swallow)

### புனைவு

* *ஜின்* (Zin)

### குழந்தைகள் இலக்கியம்

* எசுபானிய நாடோடிக் கதைகள் (*Spanish Nadodikathakal*)

## விருதுகள்
thumb|அரிதா சாவித்திரி கொல்லம் 2024-இல் மாநில நூலக குழும விருதைப் பெறுகிறார்

* 2022ல் முரிவேட்டவருடே பாடல்கள் என்ற பயணக்கட்டுரைக்கான கேரளச் சாகித்திய அகாதமி விருது
* 2023-இல் ஜின் நாவலுக்காகக் கேரளச் சாகித்திய அகாதமி விருது.
* 2024-ஆம் ஆண்டில் ஜினுக்கு கேரள மாநில நூலகக் குழு வழங்கிய கடம்மனிட்டா விருது

## மேற்கோள்கள்

பகுப்பு:வாழும் மக்கள்
சீபன் முகோபாத்யாய்

**சீபன் முகோபாத்யாய்** (*Jiban Mukhopadhyay*) இந்தியாவைச் சேர்ந்த ஓர் அரசியல்வாதியாவார். 1948 ஆம் ஆண்டு அல்லது 1949 ஆம் ஆண்டில் இவர் பிறந்தார். ஒரு வரலாற்றாளராகவும் இவர் அறியப்படுகிறார்.   

## அரசியல் வாழ்க்கை
மேற்கு வங்க மாநிலத்தில் உள்ள தெற்கு சோனார்பூர் சட்டமன்ற  தொகுதியில் 2011 மற்றும் 2016 ஆம் ஆண்டுகளில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். அகில இந்திய திரிணாமுல் காங்கிரசு கட்சியின் உறுப்பினராக இந்திய அரசியலில் ஈடுபட்டார். 

## இறப்பு
முகோபாத்யாய்  2025 ஆம் ஆண்டு சனவரி மாதம் 7 ஆம் தேதியன்று தனது 76 ஆம் வயதில் இறந்தார்.

## மேற்கோள்கள்

பகுப்பு:2025 இறப்புகள்
பகுப்பு:இந்திய அரசியல்வாதிகள்
பகுப்பு:மேற்கு வங்காள சட்டமன்ற உறுப்பினர்கள்
பகுப்பு:மேற்கு வங்காள அரசியல்வாதிகள்